b'\n_START_ARTICLE_\nMansa (Taradell)\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular (9x12), coberta a dues vessants amb el carener paral\xc2\xb7lel a la fa\xc3\xa7ana situada al migdia; consta de PB i 1er p. La fa\xc3\xa7ana presenta un portal rectangular de pedra, amb inflexi\xc3\xb3 g\xc3\xb2tica i data, motiu que es repeteix a la finestra central del 1er p. A llevant hi ha l\'antic forn, semiderru\xc3\xaft amb una finestreta amb llinda de roure a la planta i una finestra de pedra roja al 1er p. A tramuntana s\'hi annexiona un altre cobert d\'una planta, amb el teulat sostingut per pilars, cal remarcar una finestreta amb l\'ampit motllurat i dues canals de desaigua de pedra roja. A ponent s\'hi obren diverses espieres. Els r\xc3\xa0fecs n\'hi ha alguns de teula i els altres de llosa. Els escaires s\xc3\xb3n de pedra basta._NEWLINE_L\'estat de conservaci\xc3\xb3 \xc3\xa9s mitj\xc3\xa0. Cal remarcar un gran llorer que sobrepassa l\'al\xc3\xa7ada de la casa.\n_START_SECTION_\nHist\xc3\xb2ria\n_START_PARAGRAPH_\nAntiga vila rural situada prop del castell, la qual la trobem documentada ja als segles XI i XIII. Els seus estadants eren els castlans o cavallers guardians del Castell de Tarradell._NEWLINE_El mas no va patir el despoblament de la pesta negra com altres del terme._NEWLINE_Segons les caracter\xc3\xadstiques constructives es degu\xc3\xa9 ampliar i refromar vers el S.XVII moment d\'expansi\xc3\xb3 de la economia per la pagesia._NEWLINE_El trobem registrat en el Nomencl\xc3\xa0tor de la prov\xc3\xadncia com "LA MANSA Masia Casa de Labor".'